Document ID: 32010D0352

KOMMISSIONENS AFGØRELSE
af 22. juni 2010
om EU-tilskud til medlemsstaternes 2010-programmer for fiskerikontrol, -inspektion og -overvågning
(meddelt under nummer K(2010) 3940)
(Kun den bulgarske, den danske, den nederlandske, den engelske, den estiske, den finske, den franske, den tyske, den græske, den italienske, den litauiske, den polske, den rumænske, den slovenske, den spanske og den svenske udgave er autentiske)
(2010/352/EU)
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Rådets forordning (EF) nr. 861/2006 af 22. maj 2006 om EF-finansieringsforanstaltninger til gennemførelse af den fælles fiskeripolitik og havretten (1), særlig artikel 21, og
ud fra følgende betragtninger:
(1)
Medlemsstaterne har forelagt Kommissionen deres fiskerikontrolprogrammer for 2010 sammen med ansøgninger om EU-tilskud til udgifterne til gennemførelse af projekterne i disse programmer.
(2)
Der kan ansøges om EU-tilskud til de foranstaltninger, der er omhandlet i artikel 8, litra a), i forordning (EF) nr. 861/2006.
(3)
Ansøgninger om EU-tilskud skal være i overensstemmelse med reglerne i Kommissionens forordning (EF) nr. 391/2007 (2).
(4)
Der bør fastsættes maksimumsbeløb og satser for EU-tilskuddet inden for beløbsgrænserne i artikel 15 i Rådets forordning (EF) nr. 861/2006 samt betingelser for ydelse af sådant tilskud.
(5)
For at fremme investeringer inden for Kommissionens prioriterede indsatsområder i overensstemmelse med Rådets forordning (EF) nr. 1224/2009 og på grund af den økonomiske krises negative indvirkning på medlemsstaternes budgetter bør der inden for beløbsgrænserne i artikel 15 i Rådets forordning (EF) nr. 861/2006 fastsættes en høj medfinansieringssats for udgifter til elektroniske registrerings- og indberetningssystemer (ERIS) og fartøjsovervågningssystemer (FOS) samt seminarer for medlemsstaterne med henblik på at skabe større bevidsthed om den nye kontrolforordning og om ulovligt, urapporteret og ureguleret fiskeri (IUU-fiskeri).
(6)
For at begrænse det beløb, som er afsat til indkøb og modernisering af skibe og luftfartøjer til fiskerikontrol, skal Unionens bidrag til disse udgifter begrænses til højst 1 mio. EUR pr. medlemsstat.
(7)
Automatiske lokaliseringsanordninger skal for at være støtteberettigede opfylde kravene i Kommissionens forordning (EF) nr. 2244/2003 af 18. december 2003 om gennemførelsesbestemmelser vedrørende satellitbaserede fartøjsovervågningssystemer (3).
(8)
Elektroniske registrerings- og indberetningsanordninger om bord på fiskerfartøjer skal for at være tilskudsberettigede opfylde kravene i Kommissionens forordning (EF) nr. 1077/2008 af 3. november 2008 om fastlæggelse af gennemførelsesbestemmelser til Rådets forordning (EF) nr. 1966/2006 om elektronisk registrering og indberetning af fiskerioplysninger og om teledetektionsmetoder og om ophævelse af forordning (EF) nr. 1566/2007 (4).
(9)
Foranstaltningerne i denne afgørelse er i overensstemmelse med udtalelse fra Forvaltningskomitéen for Fiskeri og Akvakultur -
VEDTAGET DENNE AFGØRELSE:
Artikel 1
Genstand
Ved denne afgørelse fastsættes det, at der for 2010 kan ydes EU-tilskud til medlemsstaternes udgifter i 2010 til gennemførelse af overvågnings- og kontrolordningerne under den fælles fiskeripolitik, jf. artikel 8, litra a), i forordning (EF) nr. 861/2006. I afgørelsen fastsættes det også, hvor stort et EU-tilskud der kan ydes til hver medlemsstat, hvilken EU-tilskudssats der skal gælde, og hvilke betingelser der skal være opfyldt, for at der kan ydes et sådant tilskud.
Artikel 2
Afvikling af uindfriede forpligtelser
Medlemsstaterne foretager alle betalinger, som de anmoder om refusion af, inden den 30. juni 2014. Betalinger, som medlemsstater har foretaget efter denne dato, er ikke refusionsberettigede. Budgetbevillinger i forbindelse med denne afgørelse vil blive frigjort senest den 31. december 2015.
Artikel 3
Ny teknologi og it-net
1. Til projekter omhandlet i bilag I kan der ydes et tilskud på 90 % af de støtteberettigede udgifter inden for de beløbsgrænser, der er fastsat i bilaget, til etablering af ny teknologi og it-net, så dataudvekslingen i forbindelse med fiskeriovervågning og -kontrol bliver effektiv og sikker.
2. Til projekter omhandlet i bilag I og i sammenhæng med fartøjsovervågningssystemet (FOS), det elektroniske registrerings- og indberetningssystem (ERIS) eller ulovlig, ureguleret og urapporteret fiskeri kan der ydes et tilskud på 90 % af de støtteberettigede udgifter inden for de beløbsgrænser, der er fastsat i bilaget.
3. Til alle øvrige projekter omhandlet i bilag I i sammenhæng med ny teknologi og it-net kan der ydes tilskud på 50 % af de støtteberettigede udgifter inden for de beløbsgrænser, der er fastsat i bilaget.
Artikel 4
Automatiske fartøjslokaliseringsanordninger
1. Til projekter omhandlet i bilag II kan der ydes et tilskud på 90 % af de støtteberettigede udgifter inden for de grænser, der er fastsat i bilaget, til anskaffelse og installation om bord på fiskerfartøjer af automatiske lokaliseringsanordninger, der gør det muligt for fartøjsovervågningscentre at fjernovervåge fiskeriet ved hjælp af et fartøjsovervågningssystem (FOS).
2. Det omhandlede tilskud i stk. 1 kan højst udgøre 2 500 EUR pr. fartøj.
3. Automatiske fartøjslokaliseringsanordninger skal opfylde kravene i forordning (EF) nr. 2244/2003 for at være berettiget til tilskud efter stk. 1.
Artikel 5
Elektroniske registrerings- og indberetningssystemer
Til projekter omhandlet i bilag III ydes der et tilskud på 90 % af de støtteberettigede udgifter inden for de beløbsgrænser, der er fastsat i bilaget, til udvikling, anskaffelse og installation af og teknisk bistand til de anordninger, der er nødvendige for elektroniske registrerings- og indberetningssystemer (ERIS), så dataudvekslingen i forbindelse med overvågning og kontrol af fiskeri bliver effektiv og sikker.
Artikel 6
Elektroniske registrerings- og indberetningsanordninger
1. Til projekter omhandlet i bilag IV ydes der et tilskud på højst 90 % af de støtteberettigede udgifter inden for de beløbsgrænser, der er fastsat i samme bilag, til anskaffelse og installation om bord på fiskerfartøjer af ERIS-anordninger, der muliggør elektronisk registrering og indberetning af fiskeridata til et fiskeriovervågningscenter.
2. Det omhandlede tilskud i stk. 1 kan højst udgøre 3 000 EUR pr. fartøj, jf. dog stk. 4.
3. ERIS-anordninger skal opfylde kravene i forordning (EF) nr. 1077/2008 for at være tilskudsberettigede.
4. For anordninger, der kombinerer ERIS- og FOS-funktioner, og som opfylder kravene i forordning (EF) nr. 2244/2003 og (EF) nr. 1077/2008, kan tilskuddet i stk. 1 højst udgøre 4 500 EUR.
Artikel 7
Pilotprojekter
Til projekter omhandlet i bilag V kan der i sammenhæng med pilotprojekter vedrørende ny kontrolteknologi ydes et tilskud på 90 % af de støtteberettigede udgifter inden for de beløbsgrænser, der er fastsat i bilaget.
Artikel 8
Uddannelses- og udvekslingsprogrammer
For projekter omhandlet i bilag VI kan der ydes et tilskud på 50 % af de støtteberettigede udgifter inden for de beløbsgrænser, der er fastsat i bilaget, til uddannelses- og udvekslingsprogrammer for embedsmænd med ansvar for fiskeriovervågnings- og fiskerikontrolopgaver.
Artikel 9
Initiativer til bevidstgørelse om den fælles fiskeripolitiks regler
1. Til projekter omhandlet i bilag VIII kan der til initiativer som f.eks. seminarer og medieværktøjer, der skal gøre fiskere og andre aktører, såsom kontrollører, offentlige anklagere og dommere, samt den brede offentlighed mere bevidste om nødvendigheden af at bekæmpe uansvarligt og ulovligt fiskeri og om gennemførelsen af den nye kontrolforordning ydes et tilskud på 90 % af de støtteberettigede udgifter inden for de beløbsgrænser, der er fastsat i bilaget.
2. Til projekter omhandlet i bilag VIII kan der i sammenhæng med andre initiativer til bevidstgørelse om den fælles fiskeripolitiks regler ydes et tilskud på 50 % af de støtteberettigede udgifter inden for de beløbsgrænser, der er fastsat i bilaget.
Artikel 10
Skibe og luftfartøjer til fiskerikontrol
1. Til projekter omhandlet i bilag IX kan der til anskaffelse og modernisering af skibe og luftfartøjer, som de kompetente myndigheder i medlemsstaterne anvender til kontrol og overvågning af fiskeri, ydes et tilskud på 50 % af medlemsstaternes støtteberettigede udgifter inden for de beløbsgrænser, der er fastsat i bilaget.
2. Tilskuddet, der er fastsat i bilag IX for hver medlemsstat, beregnes på basis af en erklæring fra medlemsstaternes om, i hvilket omfang de har gjort brug af de pågældende skibe og luftfartøjer, udtrykt i procent af skibenes og luftfartøjernes samlede årlige aktivitet.
Artikel 11
Maksimalt EU-tilskud i alt pr. medlemsstat
De forventede udgifter, den støtteberettigede del deraf og det maksimale EU-tilskud pr. medlemsstat er som følger:
(EUR)
Medlemsstat
Forventede udgifter til det nationale fiskerikontrolprogram
Støtteberettigede udgifter
Maksimalt EU-tilskud
Belgien:
254 270
254 270
176 343
Bulgarien:
195 828
195 828
153 748
Danmark:
3 215 749
3 148 559
2 729 961
Tyskland:
6 418 061
1 120 000
893 600
Estland:
239 745
239 745
207 873
Irland:
51 495 000
46 395 000
1 997 500
Grækenland:
18 595 000
7 085 750
5 111 175
Spanien:
9 563 245
9 153 093
7 735 444
Frankrig:
4 536 370
3 497 768
2 640 008
Italien:
26 650 600
2 625 600
1 312 800
Cypern:
357 800
357 800
318 900
Litauen:
460 001
460 001
404 001
Nederlandene:
2 809 000
1 616 000
1 424 000
Polen:
702 600
696 000
600 000
Rumænien:
593 600
593 600
334 240
Slovenien:
510 807
507 649
383 900
Finland:
981 000
881 000
766 500
Sverige:
2 353 016
2 139 327
1 902 083
Det Forenede Kongerige:
2 164 334
1 408 528
1 036 432
I alt
132 096 027
82 375 517
30 128 508
Artikel 12
Adressater
Denne afgørelse er rettet til Kongeriget Belgien, Republikken Bulgarien, Kongeriget Danmark, Forbundsrepublikken Tyskland, Republikken Estland, Irland, Den Hellenske Republik, Kongeriget Spanien, Den Franske Republik, Den Italienske Republik, Republikken Cypern, Republikken Litauen, Kongeriget Nederlandene, Republikken Polen, Rumænien, Republikken Slovenien, Republikken Finland, Kongeriget Sverige, Det Forenede Kongerige Storbritannien og Nordirland.
Udfærdiget i Bruxelles, den 22. juni 2010.

Labels: 7
9
6
12
15